TTA บวก 4% ขานรับดัชนี BDI ทะลุ 1,800 จุด ส่งซิกครึ่งปีหลังฟอร์มดีต่อเนื่อง
TTA บวก 4% ขานรับดัชนี BDI ทะลุ 1,800 จุด นิวไฮรอบ 1 เดือน ส่งซิกผลงานครึ่งปีหลัง 65 ฟอร์มดีต่อเนื่อง
TTA บวก 4% ขานรับดัชนี BDI ทะลุ 1,800 จุด นิวไฮรอบ 1 เดือน ส่งซิกผลงานครึ่งปีหลัง 65 ฟอร์มดีต่อเนื่อง
5 ต.ค. 2565

ผู้สื่อข่าวรายงานว่า วันนี้(5ต.ค.65)ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA ปิดภาคเช้าอยู่ที่ระดับ 7.95 บาท บวก 0.30 บาท หรือ 3.92% สูงสุดที่ระดับ 8.00 บาท ต่ำสุดที่ระดับ 7.75 บาท ด้วยมูลค่าการซื้อขาย 55.57 ล้านบาท

โดยดัชนีค่าระวางเรือ : Baltic Dry Index (BDI) ล่าสุด(4 ต.ค.65) ปิดที่ 1,865 จุด บวก 77 จุด หรือเพิ่มขึ้น 4.30% โดยทำนิวไฮในรอบ 1 เดือนจากก่อนหน้านี้อยู่ที่ระดับ 1,872 จุด เมื่อวันที่ 1 ส.ค.65

โดยก่อนหน้านี้ นายเฉลิมชัย มหากิจศิริ กรรมการผู้จัดการใหญ่และประธานเจ้าหน้าที่บริหาร TTA เปิดเผยว่า แนวโน้มการดำเนินในไตรมาส 3/2565 คาดว่าจะปรับตัวดีขึ้น ซึ่งมองภาพรวมในช่วงครึ่งหลังของปีนี้ ในส่วนของชิปปิ้ง ยังมีอัตราค่าระวางเรือในระดับสูง แม้อัตราค่าระวางจะลดลงเมื่อเทียบกับช่วงเดียวกันของปีก่อน แต่มองว่าเป็นการลดลงเพื่อปรับฐานจาก 30,000 เหรียญสหรัฐต่อวัน ลงมาที่ระดับ 18,000-19,000 เหรียญสหรัฐต่อวัน ก็นับว่ายังอยู่ในระดับสูง ขณะที่ออฟชอร์ คาดว่าจะมีรายได้สูงขึ้นในช่วงครึ่งปีหลัง และมีความสามารถในการทำกำไรได้ดีต่อเนื่อง
ส่วนงบลงทุนปี 2565 บริษัทตั้งไว้ที่ 1,500-2,000 ล้านบาท โดยจะให้สำหรับลงทุนธุรกิจใหม่ที่อาจเกิดขึ้น และบางส่วนจะใช้สำหรับธุรกิจปัจจุบันเพื่อส่งเสริมประสิทธิภาพและขยายเพิ่มขึ้น